ຍິ່ປຸ່ນໄວ້ອາໄລແກ່ ພວກເຄາະຮ້າຍຈາກ ການຖິ້ມລະເບີດນິວເຄລຍ ໃສ່ Hiroshima (ວີດີໂອ)
ນາຍົກລັດຖະມົນຕີຍີ່ປຸ່ນ ຮັບປາກ ​ທີ່ຈະ​ທຳ​ງານເພື່ອ​ສົ່ງ​ເສີມ​ ​ໂລກທີ່ປາ​ດສະ​ຈາກ​ນິວ​ເຄລຍ ​ໃນ​ຂະ​ນະ​ທີ່​ຍີ່ປຸ່ນ ​ປະກອບ​ພິທີຂີດ​ໝາຍ ຄົບຮອບ 69 ປີຂອງ​ການ​ຖີ້ມລະ​ເບີດ​ນິວເຄລຍ ​ໃສ່ ຮິໂຣຊິມະ.
ນາຍົກລັດຖະມົນຕີ ຍີ່ປຸ່ນ ທ່ານ Shinto Abe ໄດ້ຮັບປາກທີ່ ຈະທຳງານເພື່ອສົ່ງເສີມ ໂລກທີ່ປາດສະຈາກອາວຸດນິວເຄລຍ ໃນຂະນະທີ່ປະເທດຂອງທ່ານ ປະກອບພິທີເປັນຂີດໝາຍ ຄົບຮອບ 69 ປີຂອງການຖີ້ມລະເບີດປາລະມະນູ ໃສ່ນະຄອນ Hiroshima ໃນການກ່າວຢູ່ພິທີໃນວັນພຸດມື້ນີ້ ຢູ່ສວນສັນຕິພາບ ຫລື Peace Park ຂອງນະຄອນ Hiroshima ທາງພາກໃຕ້ ຂອງ ຍີ່ປຸ່ນນັ້ນ ນາຍົກລັດຖະມົນຕີ Abe ໄດ້ຊີ້ອອກວ່າ ຍີ່ປຸ່ນ ເປັນ ປະເທດດຽວໃນໂລກ ທີ່ໄດ້ຮັບຄວາມທໍລະມານ ຈາກການ ໂຈມຕີດ້ວຍອາວຸດນິວເຄລຍ ຝູງຊົນປະມານ 45 000 ຄົນ ຮວມທັງພວກຜູ້ລອດຊີວິດຈາກການໂຈມຕີ ໄດ້ພາກັນໄວ້ ອາໄລ ຢືນຢູ່ໃນຄວາມສະຫງົບເປັນເວລານຶ່ງນາທີ ໃນເວລາ 8:15 ຕອນເຊົ້າຕາມເວລາ ທ້ອງຖິ່ນ ຊຶ່ງກົງກັບເວລາທີ່ ເຮືອບິນຖີ້ມລະເບີດ ອາເມຣິກັນ B-29 ໄດ້ຖິ້ມລະເບີດລູກນຶ່ງ ລົງໃສ່ Hiroshima ຄາດຄະເນກັນວ່າ ພາຍໃນທ້າຍປີ 1945 ຈຳນວຍຜູ້ເສຍຊີວິດຈາກການໂຈມຕີ ມີເຖິງ 140,000 ຄົນ ອີກ 70,000 ຄົນໄດ້ເສຍຊີວິດ ຍ້ອນການຖີ້ມລະເບີດ ປາລະມະນູ ລົງ ໃສ່ ນະຄອນ Nagasaki ສາມມື້ຕໍ່ມາ ສະຫະລັດ ໄດ້ໂຕ້ຖຽງວ່າ ການໂຈມຕີແມ່ນເປັນທີ່ຈຳເປັນ ເພື່ອເຮັດໃຫ້ ສົງຄາມໂລກ ຄັ້ງທີສອງ ສີ້ນສຸດລົງໂດຍໄວ ຫົກມື້ຫລັງຈາກການໂຈມຕີນະຄອນ Nagasaki ຍີ່ປຸ່ນ ກໍໄດ້ຍອມແພ້ ແລະສົງຄາມໄດ້ສີ້ນສຸດລົງ